LTV Ziņu dienests
LTV Ziņu dienests ir Latvijas Televīzijas struktūrvienība, kuras uzdevums ir veidot pašmāju un ārvalstu ziņu un diskusiju saturu televīzijā, internetā un sociālo tīklu platformās. Dienas laikā Ziņu dienests vidēji rada ap 4 stundām oriģinālsatura. LTV Ziņu dienestam ir korespondentes ārzemēs — Briselē strādā Ilze Nagla, bet Lielbritānijā — Ilze Kalve. Kopš 1986. gada Latvijas Televīzijas Ziņu dienests atrodas Latvijas Televīzijas augstceltnē Zaķusalā, Rīgā. Ziņu dienesta veidotie raidījumi galvenokārt tiek filmēti 2. studijā. LTV Ziņu dienestu no 2013. gada vada Iveta Elksne.